Κλιφ Χάμοντς

Ο Κλίφορντ Ντάνιελ «Κλιφ» Χάμοντς (Clifford Daniel "Cliff" Hammonds, γενν. στις 18 Δεκεμβρίου 1985) είναι Αμερικανός επαγγελματίας καλαθοσφαιριστής, ο οποίος αγωνίζεται ως πόιντ γκαρντ για τον Ήφαιστο Λήμνου.

Κολεγιακή σταδιοδρομία 
Έπαιξε κολεγιακή καλαθοσφαίριση στο Πανεπιστήμιο Κλέμσον. Στα τέσσερα χρόνια με τους Κλέμσον Τάιγκερς, έπαιξε σε 134 αγώνες, όπου είχε κατά μέσο όρο 10,9 πόντους, 3,6 ριμπάουντ, 3,5 ασίστ και 1,7 κλέψιμο ανά αγώνα. Ο Χάμοντς αποφοίτησε από το Κλέμσον με διπλό πτυχίο στην αρχιτεκτονική και τη ψυχολογία το 2008.

Επαγγελματική σταδιοδρομία 
Η πρώτη του ομάδα στην Ευρώπη ήταν η Νταρουσάφακα του Πρωταθλήματος Τουρκίας, στην οποία αγωνίστηκε μέχρι το Δεκέμβριο του 2008, όταν μετακινήθηκε στην Αναντολού Εφές. Στην Εφές έμεινε μόνο μερικές εβδομάδες, με την οποία έπαιξε πέντε αγώνες στην Ευρωλίγκα και στη συνέχεια επέστρεψε στη Νταρουσάφακα, όπου τελείωσε τη σεζόν. 

Κατά τη διάρκεια του καλοκαιριού του 2009, ο Χάμοντς αγωνίστηκε με την Πιράτας ντε Κεμπραδίγιας. Την επόμενη σεζόν αγωνίστηκε με το Περιστέρι, όπου είχε κατά μέσο όρο 12,9 πόντους, 3,1 ριμπάουντ, 3,7 ασίστ και 1,5 κλέψιμο ανά αγώνα στην Α1 Εθνική. 

Τον Ιούνιο του 2010, ο Χάμοντς υπέγραψε μονοετές συμβόλαιο με την ΑΣΒΕΛ. Τον Αύγουστο του 2011, υπέγραψε μονοετές συμβόλαιο με τη Μπάνβιτ. Τον Αύγουστο του 2012, υπέγραψε μονοετές συμβόλαιο με την ΚΚ Ιγκοκέα. Τον Ιούλιο του 2013, υπέγραψε διετές συμβόλαιο με την Άλμπα Βερολίνου. 

Στις 31 Οκτωβρίου, 2015, ο Χάμοντς επιλέχθηκε από τους Ρίο Γκράντε Βάλεϊ Βάιπερς με την 12η γενική επιλογή στο Ντραφτ του 2015 της NBA Development League, μόνο για να δοθεί ως αντάλλαγμα στους Ρίνο Μπίγκχορνς το ίδιο βράδυ. 

Στις 24 Σεπτεμβρίου 2016, ο Χάμοντς υπέγραψε με τη Λιμόζ του Πρωταθλήματος Γαλλίας. Στις 8 Νοεμβρίου 2016, αποχώρησε από τη Λιμόζ και υπέγραψε με τη γερμανική Ρίζεν Λούντβιγκσμπουργκ για το υπόλοιπο της σεζόν. 

Στις 21 Ιουλίου 2017, υπέγραψε με την σ.Όλιβερ Βίρτσμπουργκ του Πρωταθλήματος Γερμανίας για τη σεζόν 2017-18. 

Στις 31 Ιουλίου 2018, ο Χάμοντς ανακοινώθηκε από τη βελγική Σπιρού Σαρλερουά. 

Στις 6 Αυγούστου 2019, επέστρεψε στην Ελλάδα μετά από δέκα χρόνια και υπέγραψε με τον Ήφαιστο Λήμνου.

Παραπομπές

Εξωτερικοί σύνδεσμοι 
 Προφίλ στο draftexpress.com 
 Προφίλ στο eurobasket.com 
 Προφίλ στην euroleague.net 
 Προφίλ στο fiba.com 
 Προφίλ στο tblstat.net 

Αμερικανοί καλαθοσφαιριστές
Πόιντ γκαρντ
Καλαθοσφαιριστές Νταρουσάφακα
Καλαθοσφαιριστές Πρωταθλήματος Τουρκίας
Καλαθοσφαιριστές τουρκικών συλλόγων
Καλαθοσφαιριστές Εφές Αναντόλου
Καλαθοσφαιριστές Πιράτας ντε Κεμπραδίγιας
Καλαθοσφαιριστές πορτορικανικών συλλόγων
Καλαθοσφαιριστές Περιστερίου
Καλαθοσφαιριστές Α1 Εθνικής Ελλάδας
Καλαθοσφαιριστές ελληνικών συλλόγων
Ξένοι καλαθοσφαιριστές στην Ελλάδα
Καλαθοσφαιριστές ΑΣΒΕΛ Βιλερμπάν
Καλαθοσφαιριστές Πρωταθλήματος Γαλλίας
Καλαθοσφαιριστές γαλλικών συλλόγων
Καλαθοσφαιριστές Μπαντιρμά Μ.Ι.Κ.
Καλαθοσφαιριστές ΚΚ Ιγκοκέα
Καλαθοσφαιριστές Αδριατικής Λίγκας
Καλαθοσφαιριστές βοσνιακών συλλόγων
Καλαθοσφαιριστές Άλμπα Βερολίνου
Καλαθοσφαιριστές Πρωταθλήματος Γερμανίας
Καλαθοσφαιριστές γερμανικών συλλόγων
Καλαθοσφαιριστές Ρίνο Μπιγκχορνς
Καλαθοσφαιριστές D-League
Καλαθοσφαιριστές αμερικανικών συλλόγων
Καλαθοσφαιριστές Λιμόζ ΣΣΠ
Καλαθοσφαιριστές Ρίζεν Λούντβιγκσμπουργκ
Καλαθοσφαιριστές σ.Όλιβερ Βίρτσμπουργκ
Καλαθοσφαιριστές Σπιρού Σαρλεουά
Καλαθοσφαιριστές βελγικών συλλόγων
Καλαθοσφαιριστές Ηφαίστου Λήμνου